absolutie
charles etc. a tous ceulx qui ces presentes lettees verront en orront salut
recue avons lhumble supplication de adrien de herzelle escuyer ayent
femme et plussieurs enfans contenant couvrir apres avoir eu et
souffert grosses pertes et dommaiges et qui pour icelles
mesmes pour la $$te de ses facultez luy a este difficille
a vivre il ayant en ces mains la somme de xij ou xiij florins
pour ledit metre a rente ou marchandises a este importune
par ung jacques bulte marchant piemontois de ledit metre
en ces mains il luy donneroit bonne obligation de luy rendre et
payer le xxiiije de may lan xv soixante et douze florins carolus
et le xxiiije du mois de novembre ensuivant semblables
lxxij florins et ainsi dan en an jusques a la parpaye et
solution de ijm xiiij carolus dont le suppliant peult avoir recue
ung terme et pource que icelles suppliant a depuis entendu que a cause
de noz ordonnances il pourroit estre reprins et quil desiroit ravoir
cesdits deniers capitaulx pour ledit mieulx et en luer plus se$$
employer mesmes en achapt de rentes en flandres le denier xij
si a il faict poursuicte vers ledict bulte lequel comme il entendt
avoit lesddits deniers mis en la table de prest en notre ville de nivelle
la ou il a gaingne xl voire l pourcent ce qui a occasionne
icelle suppliant destre plus diligent a demander cesdites deniers mais
a cause que ledit bulte est devenu insolvent et fugityff a icellui suppliant
en notre conseil ordonne en brabant obtenu prevision pour poverte
apprehender non faict seullement sondit debiteur mais aussi
tous ces biens quelque part que on ledit pourroit trouver et en vertu
dicelle a ledit suppliant arreste et prins en mains deux cedulles ou
obligacions signees de barthelemy bavelly aussi marchant de
lucques faictes auddit bulte trouvees en laditetable de prest et pour
le furnissement dicelles au ledit bavelly este arreste en notredit
ville de nivelle lequel estait aussi insolvant pour eviter
lepayement desdits obligations a sur soy pretendu donner a cognoistre
en notrdit conseil obtenu noz lettres patentes pour se casser ledit
arreste et precedees faictes en notredit ville de nivelle
pretendant gue comme privilegie il plait seullement attrayable
en droict en droict en notredit conseil ccomme a ceste fin il a prins
conclusion et que $$$ est pour du tout $$$ ledi suppliant
il a instigue notre procureur general de brabant affin quil se joindroit
avec luy a cause que ledit suppliant auroit donne sondit argent
a pret asscavoir xij pour cent comme icelluy notre procureur a
linstigation que dessus a prins conclusion tendant affin quil
seroit declaire avoir contrevenu ausdit nos ordonnances et
encouru les paines et comprinses tout a son tresgrand
interest preiudice et dommage et plus seroit se notre grace
ne luy estoit sur ce impartie sicomme il est dont il nous a
treshumblement supplie et requis pour ce est il que nous ces
choses considerees inclinans a sadite supplication et ayant en gard
a la qualite de sa personne qui est charge denfans que ces biens
sont assez petitz et quil na sce$$ de la publication de nosdits
ordonnances avons a icellui suppliant au cas que dessus quicte et
pardonne quictons et pardonnons par cestes tout ce quil peult
avoir sousfaict $$$ nous et nosdits ordonnances et abolissant en
mettant a neant ledit proces par notredit,procureur en notredit conseil
touchant cestes inte$$ entant quil nous touche et lavons
quant a ce restitue et restituons par sesdits presentes a cesdites venu
fame et renommee comme il estoit auparavant ledit cas advenu
imposant sur ce cilense perpetuel a notredit procureur general et tous
autres noz justiciers et officiers quelconques en payant par
ledit suppliant a notre prouffict la somme de cent noz carolus dor
et les fraiz et mises$ de justice a la tauxation de noz treschers
et feaulx les chancelliers et gens de notredit conseil si donnons
en mandement a nosdits chancelliers et conseils que appellez ceulx
qui seront a appeller ils procedent bien et de$ement a la
verification et interinement de cesdits presetes selon leur fourme et
teneur et ce faict ilz notre drossat de brabant bailly de notre
romant pays et tous autres noz justiciers et officiers cui ce peult
ou poulra toucher et regarder leur lieutenant et chacun deulx endroict
soy et sicomme a luy appartiendra de notre presente grace
quitance et pardon selon et par la maniere qui dict est facent
souffrent et laissent ledit suppliant plainement et paisiblement jouyer et
user sans luy faire metre ou donner ne souffrir estre faict nuisance ou
donne aulcun destourber ou enpeschement au contraire en maniere
quelconque car ainsi nous plaist il en tesmoing de ce
avons faict mettre notre seel a ces presentes donne en notre
ville danvers le dernier jour de novembre lan de grace
mil cinqcens quarante cincq de notre empire le xxvije et
de noz regnes de castille et autres le xxxe. ainsi escript
sur la plicque par lempereur en son conseil et seulz signe
facuwez // visa $$$
clonne et trouve accorder a
son original par moy
n facuwez relie